# OPĆINA VIDOVEC

**DJEČJI VRTIĆ ŠKRINJICA**

OBRAZLOŽENJE UZ IZVJEŠTAJ O IZVRŠENJU FINANCIJSKOG PLANA DJEČJEG VRTIĆA ŠKRINJICA ZA RAZDOBLJE OD 01. SIJEČNJA DO 30. LIPNJA 2023. GODINE

Prema članku 86. stavak 3. Zakona o proračunu (NN 144/21) „Proračunski korisnik dužan je upravljačkom tijelu, u skladu s aktima kojima je uređen rad proračunskog korisnika, dostaviti na usvajanje prijedlog godišnjeg izvještaja o izvršenju financijskog plana za proteklo razdoblje do 31. srpnja tekuće proračunske godine, nakon čega se dostavlja nadležnom ministarstvu ili drugom državnom tijelu na razini razdjela organizacijske klasifikacije odnosno nadležnom upravnom tijelu“.

Prijedlog polugodišnjeg izvještaja o izvršenju Dječjeg vrtića Škrinjica za razdoblje od 01. siječnja do 30. lipnja 2023. godine iskazuje realizaciju Financijskog plana za razdoblje od 01. siječnja do 30. lipnja 2023. godine u skladu sa sadržajem Financijskog plana, propisanog Zakonom o proračunu i Pravilnikom o polugodišnjem i godišnjem izvještaju o izvršenju proračuna.

Financijski plan Dječjeg vrtića Škrinjica za 2023. godinu donesen je na 32. sjednici Upravnog vijeća Dječjeg vrtića Škrinjica dana 14. listopada 2022. godine te je od strane Općinskog vijeća Općine Vidovec prihvaćen na 14. sjednici održanoj dana 15. prosinca 2022. godine.

## Polugodišnji izvještaj o izvršenju financijskog plana proračunskog korisnika sadrži opći i posebni dio, obrazloženje i posebne izvještaje.

**Opći dio polugodišnjeg izvještaja o izvršenju financijskog plana sadrži:**

* Sažetak Računa prihoda i rashoda i Računa financiranja
* Račun prihoda i rashoda i Račun financiranja

## Posebni dio polugodišnjeg izvještaja o izvršenju financijskog plana sadrži:

* Izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

## Obrazloženje se sastoji od:

* Obrazloženja općeg dijela izvještaja o izvršenju
* Obrazloženja posebnog dijela izvještaja o izvršenju

## Posebni izvještaji:

* izvještaj o korištenju sredstava fondova Europske unije
* izvještaj o zaduživanju na domaćem i stranom tržištu novca i kapitala
* izvještaj o danim zajmovima i potraživanjima po danim zajmovima
* izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

## OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA DJEČJEG VRTIĆA ŠKRINJICA

**- obrazloženje ostvarenja prihoda i rashoda, primitaka i izdataka**

1. **PRIHODI POSLOVANJA (6)**

U razdoblju od 01.01.– 30.06.2023. godine, Dječji vrtić Škrinjica ostvario je prihode poslovanja u iznosu od **253.153,26 eura** i to kako slijedi:

## Tekuće pomoći proračunskim korisnicima iz proračuna koji im nije nadležan u

**iznosu od 596,40 eura** ostvareni su 122,11 % u odnosu na planirano

* + **Ostali nespomenuti prihodi – 92.833,15 eura** ostvareni su 50,55 % u odnosu na planirano

## Prihodi iz nadležnog proračuna za financiranje rashoda poslovanja –

**159.617,52 eura**, ostvareni su u 53,10 % u odnosu na planirano

**- Ostali prihodi- 106,19 eura**, ostvareni su 80,01% u odnosu na planirano.

U odnosu na navedeno razdolje prethodne godine vidljivo je povećanje prihoda zbog povećanja ekonomske cijene usluge Dječjeg vrtića koju snose korisnici.

Na početku izvještajnog razdoblja stanje na računu iznosi 789,62 eura, dok na kraju izvještajnog razdoblja iznosi 450,37 eura.

# RASHODI POSLOVANJA (3)

U razdoblju od 01.01. – 30.06.2023 godine Dječji vrtić Škrinjica ostvario je ukupne rashode poslovanja u iznosu od **237.184,41 eura** i to kako slijedi:

* + **Rashodi za zaposlene – 180.519,68 eura**, ostvareni su 50,29% u odnosu na planirano, sastoje se od:
    - plaće za redovan rad u iznosu od 144.967,88 eura
    - ostali rashodi za zaposlene u iznosu od 15.400,14 eura
    - doprinosi za obvezno zdravstveno osiguranje u iznosu od 20.151,66 eura

- **Materijalni rashodi – 56.061,21 euro** ostvareni su 48,22 % u odnosu na planirano, sastoje se od:

* naknade troškova zaposlenima u iznosu od 12.670,30 eura ostvareni su 47,26% u odnosu na planirano (sastoje se od: službena putovanja u iznosu od 656,41 euro, naknade za prijevoz u iznosu od 10.949,63 eura, stručno usavršavanje zaposlenika u iznosu od 1.036,26 eura i ostalih naknada troškova zaposlenima u iznosu od 28,00 eura)
* rashoda za materijal i energiju u iznosu od 34.647,39 eura, ostvareni su 51% u odnosu na planirano (sastoje se od: uredski materijal i ostali materijalni rashodi u iznosu od 3.414,29 eura materijal i sirovine u iznosu od 14.221,55 eura, energija u iznosu 16.556,18 eura, materijal i dijelovi za tekuće i investicijsko održavanje u iznosu od 358,22 eura, sitni inventar u iznosu od 69,15 eura, službena, radna i zaštitna odjeća i obuća u iznosu od 28,00 eura)
* rashoda za usluge u iznosu od 6.506,41 euro, ostvareni su 48,47% u odnosu na planirano (sastoje se od: usluga telefona, pošte i prijevoza u iznosu od 670,37 eura, usluge tekućeg i investicijskog održavanja u iznosu od 1.257,92 eura, usluge promidžbe i informiranja u iznosu od 208,02 eura, komunalne usluge u iznosu od 1.114,58 eura, zdravstvene i veterinarske usluge u iznosu od 600,59 eura, intelektualne i osobne usluge u iznosu od 157,00 eura, računalne usluge u iznosu od 356,23 eura i ostale usluge u iznosu od 2.141,70 eura)
* ostalih nespomenutih rashoda poslovanja u iznosu od 2.237,11 eura ostvareni su 27,63% u odnosu na planirano (sastoje se od: naknade za rad predstavničkih i izvršnih tijela, povjerenstva i slično u iznosu od 302,53 eura, premija osiguranja u iznosu od 484,03 eura, reprezentacija u iznosu od 34,50 eura, pristojbe i naknade u iznosu od 535,10 eura, ostali nespomenuti rashodi poslovanja u iznosu od 880,95 eura).

**- Financijski rashodi – 603,52 eura**, ostvareni su 54,13% u odnosu na planirano, a odnose se na bankovne usluge i usluge platnog prometa.

# RASHODI ZA NABAVU NEFINANCIJSKE IMOVINE (4)

U razdoblju od 01.01.– 30.06.2023. godine rashodi za nabavu nefinancijske imovine iznose 3.330,08 eura, ostvareni su 69,70% u odnosu na planirano i to kako slijedi:

* + **Uređaji, strojevi i oprema za ostale namjene** – **2.272,44** **eura**, a odnosi se na nabavu opreme,
  + **Ulaganja u računalne programe – 1.057,64 eura,** a odnose se na usklađenje programa s Zakonskom regulativom (prijelazak na novu valutu – euro).

## - obrazloženje prenesenog manjka

*Ukupno prihodi i primici ostvareni su u iznosu od 253.153,26 eura, ukupni rashodi i izdaci ostvareni su u iznosu od 240.514, 49 eura što rezultira viškom prihoda i primitaka u iznosu od 12.638,77 eura što s prenesenim manjkom iz prethodne godine u iznosu od 18.190,33 eura čini*

*manjak prihoda i primitaka za pokriće u iznosu od 5.551,56 eura. Do navedenog manjka došlo je zbog prenesenog manjka koji je prošle godine nastao kao posljedica rasta cijena energenata (plin, električna energija) i namirnica.*

## OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA DJEČJEG VRTIĆA ŠKRINJICA

U Dječjem vrtiću Škrinjica u prvom dijelu 2023. godine provodila su se dva verificirana programa: kraći program engleskog jezika i kraći kineziološki program.

Dječji vrtić Škrinjica svojim programima realizira zadatke s ciljem stalnog podizanja kvalitete rada djece predškolske dobi. Cjelokupni rad se odvija usklađen s razvojnim mogućnostima i potrebama djece.

## POSEBNI IZVJEŠTAJI

Izvještaj o korištenju sredstava fondova Europske unije

* + u navedenom razdoblju Dječji vrtić Škrinjica nije koristio sredstva fondova Europske unije

Izvještaj o zaduživanju na domaćem i stranom tržištu novca i kapitala

* + u navedenom razdoblju Dječji vrtić Škrinjica nije se zaduživao na domaćem i stranom tržištu novca i kapitala

Izvještaj o danim zajmovima i potraživanjima po danim zajmovima

* + u navedenom razdoblju Dječji vrtić Škrinjica nije imao dane zajmove

Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

* + na dan 30. lipnja 2023. godine potražuje se 2.838,04 eura od roditelja/skrbnika dok stanje dospjelih obveza iznosi 7.921,98 eura. U navedenom razdoblju Dječji vrtić Škrinjica nema sudske sporove.